open-index/open-wikipedia-markdown huggingface dataset:
Diego Maradona

**Diego Armando Maradona** (; 30 Oktober 196025 November 2020) adolah surang pamain jo palatih sepak bola bakabansoan Argentina. Inyo acok disabuik sabagai salah satu pamain bola nan paliang hebat dalam sajarah.

Maradona adolah surang pamain gelandang serang nan baposisi sabagai *classic number 10*. Inyo tacatat duo kali mamacahan rekor transfer dunia untuak pamain bola: partamo kutiko pindah ka Barcelona saarago £5&nbsp;juta, dan kaduo kutiko pindah ka Napoli sanilai £6.9&nbsp;juta. Salain Barca jo Napoli, inyo juo pernah bamain untuak Argentinos Juniors, Boca Juniors, Sevilla, jo Newell's Old Boys.

Di tim nasional Argentina, Maradona mancatat 91 panampilan dan mancetak 34 gol. Inyo bamain di ampek kali Piala Dunia dan manjadi bagian dari tim Argentina nan mamanangan Piala Dunia 1986 di Meksiko sabagai kapten. Di edisi Piala Dunia ko, inyo tanamo dek duo gol nan inyo cetak di babak perempatfinal malawan Inggris: ciek gol nan tanamo sabagai gol tangan Tuhan, dan ciek lai nan dicetak salapeh malewati limo pamain Inggris sajauah , nan tanamo sabagai *Goal of the Century*.

## Rujuakan
Mie balap

**Mie balap** adalah makanan yang tabuek dari mie dan merupakan salah satu menu sarapan yang ado di Kota Medan. Mie balap baisikan bihun, mie kuning dan kwetiaw yang digoreng jo talua,sawi,bawang,daun bawang dalam porsi nan gadang. Mie balap diagiah toping bakso lauak, dagiang ayam atau *seafood* takah udang dan cumi.

Bamulo di Jalan Serdang Gang Sado, mie balap dapek ditamuan di Kota Medan. Disebut Mie Balap dek caro membueknyo capek takah sadang balapan dan langsuang dalam jumlah banyak. Mie balap dapek awak tamui di tapi jalan Kota Medan, salah satunyo di Jalan Gajah Mada. Pado umumnyo mie balap tasaji halal.

## Rujuakan
Urang Kazakh

**Urang Kazakh** (diijo **Kazaks**, **Qazaqs**; Kazakh:  , ,  , ;  adolah etnis dari rumpun Turkik nan umumnyo mauni Barisan Gunuang Ural jo bagian utara Asia Tangah (mayoritas Kazakhstan, tapi juo bagian dari Rusia, Uzbekistan, Mongolia, jo Cino) di Eurasia. Identitas Kazakh barasa dari abaik patangahan dan manguek manjadi dasa identitas Kakhanan Kazakh antaro 1456 jo 1465, katiko  babarapo suku di baruah parintah Sultan Zhanibek jo Kerey dipulangkan dari Kakhanan Abu'l-Khayr Khan. Suku-suku tasabuik antaro lain Argyn, Dughlat, Naiman, Jalair, Kerait, Qarluq, dan Kipchak.

## Asa mulo namo ''Kazakh''
Urang Kazakh partamo kali manamoi dirinyo jo namo itu dipakirokan salamo abaik ka-15. Ado banyak teori nan manyatokan asa mulo namonyo. Sabagian bapandapaik barasa dari kato karajo dalam bahaso Turki yaitu *qaz* ("mangambaro, bajuang, bebas, indak takabek") atau barasa dari kato Proto-Turki yaitu *khasaq* (padati nan dipakai urang Kazakh untuak mambaok tenda jo barangnyo).

Teori lain manyatokan baso kato Kazakh barasa dati bahaso Turkik kuno, yaitu kato **'. Kato tasabuik partamo kali disabuik pado monumen Uyuk-Turan sajak abaik ka-8. Manuruik ahli bahaso Turkik, [[Vasily Radlov]], jo Orientalis, Veniamin Yudin, kato **' barasa dari aka kato nan samo jo **' (untuak mandapek, untuak manambah). Dek itu, **' diaratikan sabagai tipe urang nan mancari labo jo untuang.

## Bahaso
Bahaso nan dipakai urang Kazakh adolah bahaso Kazakh. Bahaso Kazakh tamasuak dalam rumpun bahaso Turkik dari cabang Kipchak. Bahaso ko baubuangan arek jo bahaso Nogai, Kirgiz, jo Karakalpak. Bahaso ko manjadi bahaso resmi di Kazakhstan sarato mampunyoi pamakai bahaso nan cukuik rami di Ili Prefektur Otonomi Kazakh, Xinjiang, Cino, jo di Provinsi Bayan-Ölgii, Mongolia. Bahaso Kazakh dipakai pulo dek urang Kazakh nan taseba di babagai nagara pacahan Uni Soviet, sarato parantau di Jerman, Iran, Turki, jo Afghanistan. Cando bahaso Turkik lainnyo, bahaso Kazakh tamasuak bahaso aglutinatif.

Bahaso Kazakh pado abaik ka-19 ditulih jo abjad Arab. Katiko ko itu muncua banyak sastawaran, sarato pandidikan Islam samakin bakambang sabagai palawanan ka bakeh Rusia. Rusia marespon jo mandirikan sikolah-sikolah sekuler nan manulis bahaso Kazakh jo aksara Latin. Pado taun 1927, panulisan abjad Arab untuak bahaso Kazakh dilarang dek Soviet dan diganti Latin. Kudian taun 1940, bahaso Kazakh ditulih jo aksara Sirilik. Panulisan jo abjad Arab masih dipakai di Ili, Xinjiang, Cino, samantaro di Mongolia ditulih jo aksara Sirilik.

Pado Oktober 2017, Presiden Kazakhstan Nursultan Nazabayev mamarintahkan baso pamarintah mulai transisi dari aksara Sirilik ka aksara Latin pado 2025.

## Rujuakan
Kangguru pohon

***Kanguru Pohon Goodfellow*** mamiliki namo latin *Dendrolagus goodfellowi*. Binatang unik ko dalam bahaso Inggirih dikana jo namo *Goodfellow's tree-kangaroo* atau *ornate tree-kangaroo*. Namo kanguru ko diambiak dari namo saurang kolektor zoological bakebangsaan Inggirih nan banamo *Walter Goodfellow*.

**Kangguru pohon** adolah makropod nan baadaptasi jo lingkuangan di ateh pohon. Mereka mandiami hutan hujan di Australia jo Papua, Queensland, sarato pulau-pulau tadakek Meski sabagian gadang ditamuan di daerah pagunuangan, babarapo spesies tadapek juo di dataran randah saparti *Dendrolagus spadix*. Sabagian gadang kangguru pohon marupoan hewan nan tarancam punah akibek paburuan jo kahilangan habitat.

Tadapek 12 spesies kangguru pohon, mereka mamiliki variasi ukuran jo warna bulu nan cukuik signifikan, jo ukuran kapalo jo panjang tubuh sakitar , panjang ikua , jo barek mancapai . Batino baukuran labiah ketek dari jantan.

## Spesies
Barikuik ko adolah spesies nan masuak ka dalam genus *Dendrolagus*:

* *Dendrolagus inustus*; Habitat sebelah utara dan barat pulau Papua, Pulau Yapen, Pulau Salawati, dan Pulau Waigeo
* *Dendrolagus lumholtzi*; Queensland, Australia.
* *Dendrolagus bennettianus*; Queensland, Australia.
* *Dendrolagus ursinus*; Semenanjung Doberai, Papua.
* *Dendrolagus matschiei*; Tanjung Huon, Papua Nugini.
* *Dendrolagus dorianus*; Bagian barat, tengah, dan tenggara Papua.
* *Dendrolagus stellarum*; Dataran tinggi Papua.
* *Dendrolagus goodfellowi*; Bagian tengah dan tenggara Papua.
* *Dendrolagus pulcherrimus*; Pegunungan Foja dan Pegunungan Torricelli, Papua.
* *Dendrolagus spadix*; Barat Daya Papua Nugini.
* *Dendrolagus mbaiso*; Dataran tinggi Papua.
* *Dendrolagus scottae*; Provinsi Sandaun, Papua Nugini.

## Makanan Pokok
Jo barek badan sakitar 15 – 30 pounds sarato jo gigi ketek nan dimilikinyo, makanan pokok kanguru pohon adolah dadaunan, bungo, buah-buahan, rantiang pohon, talua, buruang ketek jo rarumputan. Mereka mampunyoi kabiasaan manjileki badannyo surang untuak manjago suhu tubuhnyo.

##### Reproduksi
Jo rantang hiduik nyo nan bisa mancapai 20 tahun, kangguru pohon batino ka mamasuaki kamatangan reproduksi pado usia 2,5 tahun, sadangkan jantan 4,5 tahun.Indak ado musim khusus untuak kawin, kanguru pohon batino hanyo bisa malahiakan satu *joey* atau bayi kanguru dalam satu tahun. Maso kahamilan kanguru pohon balansuang salamo 44 hari. Salamo maso kahamilan tersebut kanguru pohon batino ka maasingan dirinya dari hewan lain. Bayi kanguru pohon nan baru lahia (masih saparti janin) ka tingga di kantuang induaknyo sampai bakambang sempurna antaro 9 – 10 bulan jo manyusui sampai 3 – 4 bulan patamo samanjak lahia.

## Referensi
3. http://kebunbinatangonline.blogspot.co.id/2016/04/Kanguru-pohon.html. KBL The Largest Zoo

4. http://www.iucnredlist.org/details/6429/0. IUCN Red list
Sijarah namo Vietnam

Sapanjang **sijarah**, ado banyak **namo** nan digunoan untuak manyabuik **Vietnam**. Salain namo resmi, ada namo nan digunoan sacaro indak resmi untuak manyabuik wilayah Vietnam. Vietnam disabuik Văn Lang (urang, orang, minang / ), Mê Linh (maleng / ) salamo Dinasti Hùng Vương, Âu Lạc (Urang?, Orang?, Anak / , ) katiko An Dương manjadi rajo, Nam Việt salamo Dinasti Triệu, Van Xuan salamo Dinasti Lý Awal, sarato Đại Cồ Việt salamo Dinasti Đinh jo Dinasti Lê Awal. Mulai tahun 1054, Vietnam disabuik Đại Việt (Viet Raya). Salamo Dinasti Hồ, Vietnam disabuik Đại Ngu.

## Asa mulo
Việt Nam ( dalam Bahasa Vietnam) adolah variasi dari Nam Việt (Việt Bagian Selatan), namo nan dapek dicari asa mulonyo ka Dinasti Triệu (abaik ka-2 SM, dikenal juo sabagai Karajaan Nanyue). Kato "Việt" barasa dari kato nan disingkek Bách Việt, sabuah kato nan digunoan untuak marujuak pado urang nan tingga di tempek nan kini manjadi Tiongkok selatan pado zaman saisuak. Kato "Việt Nam", dengan suku kata dalam tatanan modern, pertama kali muncul pada abad ke-16 dalam sebuah puisi karya Nguyễn Bỉnh Khiêm. "Annam", nan Bách Việt barasa dari namo Tionghoa pado abaik katujuah, sangkek itu manjadi namo umum negara itu salamo maso kolonial. Panulih nasionalis Phan Bội Châu maiduikan baliak namo "Vietnam" pado awal abaik ke-20. Katiko pamarentah kumunih jo saingannyo nan anti-komunis ditagakan pado tahun 1945, kaduonya basigageh maadopsi namo iko sabagai namo resmi negara. 

## Namo dalam bahaso lain
Dalam bahaso Inggirih, ejaan Vietnam, Viet-Nam, dan Viet Nam sadonyo dipakai. Edisi 1954 dari Kamus Webster's New Collegiate Dictionary manulih kato Vietnam baik dalam bantuak pakai spasi maupun pakai tando hubuang. Pado tahun 1966, pamarentah Amerika Serikat dikatahui manggunoan katigo bantuak kato tersebut, tapi Departemen Luar Negeri labiah mamiliah bantuak nan mamakai tanda hubuang. 

Dalam bahaso Indonesia, panulisan Viet-Nam jo Viet Nam biasonyo digabuangan manjadi ciek kato, "Vietnam."

Namun baitu, "Viet Nam" parnah digunoan sacaro umum dan masih digunoan dek Perserikatan Bangsa-Bangsa jo dek pamarentah Vietnam itu surang.

## Rujuakan
Ajuang

**Ajuang** dapek marujuak ka posisi pambantu atau wakil dalam sabuah pangkek. Kato iko barasa dari bahaso Balando, *adjunct*. Urang nan manduduki pangkek ajuang biasonyo disabuik **Angku Ajuang**.

## Sijarah
Manuruik sijarawan Gusti Asnan, ajuang mulonyo diperkenalkan pado limbago kapolisian. Saurang kapalo polisi atau polisi itu surang dalam manjalankan tugasnyo mandapek bantuan saurang pambantu atau wakil nan disabuik ajuang.

Kato ajuang dapek ditamuan dalam kaba Si Gadih Ranti Jo Bujang Saman. 

## Kadudukan
Pangkek ajuang sangaik diharagoi dek masyarakaik pado masa saisuak. Di sampiang inyo disagani dek tugasnyo nan cukuik vital, yakni managakan katertiban jo kaamanan, pangkek ajuang juo mandapek gaji nan gadang. Dek mako itu, urang nan baprofesi sabagai ajuang biasonyo dipandang tinggi. Hal iko dapek dicaliak dari lirik lagu "Tak Tontong" nan parnah dipopuleran dek Elly Kasim pado tahun 1960-an.

:*Tak tontoang galamai jaguang.*
:*Tagunda-gunda lah kacambuang basi.*
:*Yo dahulu lah balaki ajuang.*
:*Kini lah balaki lah tukang*

## Rujuakan
Gabak

**Gabak** atau **mendung,** manuruik definisi dari Organisasi Meteorologi Dunia, adolah kondisi cuaco katiko awan manutuik saindaknyo 95% dari langit. Tutupan awan total indak bisa dimasuakan dalam kategori gabak dek fenomena iko bisa pulo tajadi dalam suasano bakabuik.

Gabak dalam bahaso Minang barati awan kalam. Dalam babarapo kasus, awak indak dapek mancaliak garih awan samo sakali dek sadoalah area langik tatutuik ciek jinih awan, misalnyo stratus. Pado kajadian iko, sadoalah langit tacaliak barono putiah kusam.

Lamo durasi gabak bisa bakisar antaro babarapo jam sampai berhari-hari. Gabak dapek mampangaruhi urang-urang nan manderito kalainan afektif musiman.

## Rujuakan
Shevon Jemie Lai

**Shevon Jemie Lai** marupoan saurang atlet bulu tangkis profesional dari Malaysia. Baliau lahia pado 8 agustus 1993 di Selangor, Malaysia. Baliau basakolah di Community College Kuala Langat, Selangor, Malaysia nan kudian malanjuikannyo ka Universitas Malaya, Kuala Lumpur, Malaysia. Shevon mamulai karir atletnyo pado taun 2011, rekor paliang tingginyo untuak ganda putri adolah di nomor 7 dunia jo untuk ganda campuran ado di no 12 dunia.

Pasangan ganda campuran Malaysia, Goh Soon Hu jo Shevon Jemie Lai manjuarai Jerman Terbuka pado taun 2018. Pado kejuaraan nasional Malaysia 2019, pasangan Goh Soon Huat/Lai Shevon Jamie dipisah jo batuka pasangan jo Hoo Pang Ron/Cheah Yee See. Hal itu batujuan supayo pamain senior bisa mambimbiang juniornyo.

## Asia Tenggara

### Ganda campuran ''''

## Tur Dunia BWF
### Ganda campuran

## BWF Grand Prix
### Ganda Campuran

:  BWF Grand Prix Gold 
:  BWF Grand Prix

## BWF International Challenge
### Ganda Campuran

:  BWF International Challenge 
:  BWF International Series

## Rujuakan
Bilalang

**Bilalang** adolah seranggo herbivora dari subordo **Caelifera** dalam ordo Orthoptera. Seranggo iko punyo antena nan ampia salalu labiah pendek dari badannyo dan inyo juo punyo ovipositor nan pendek. Suaro nan ditimbuaan babarapo spesies bilalang biasonyo dihasiakan jo caro manggosokkan femur balakangnyo kak sayok mungko atau abdomen (disabuik stridulasi), atau karano kapakan sayoknyo sawakatu tabang. Femur balakangnyo umumnyo babantuak panjang jo kuek nan cocok untuak malompek.

Seranggo iko umumnyo bersayap, walaupun sayoknyo kadang indak dapek dipagunoan untuak tabang. Bilalang batino umumnyo baukuran labih gadang dari bilalang jantan.

## Habitat

Bilalang labiah manyukoi kawasan alam tabukak atau lapeh nan labiah tapeknyo di lambah nan punyo banyak rumpuik sarato tanaman nan randah lainnyo, maskipun babarapo spesies lainnyo iduik di hutan ataupun hutan balantaro. Babarapo lainnyo barado di tabiang, tanah, jo babatuan lambok balumuik jo mangkonsumsi lumuik.

Banyak spesies bilalang nan iduik di padang rumpuik acok sakali manyarang ladang petani sakitar. Populasi bilalang nan balabiah akan sangaik marugikan petani jiko manyarang tanaman di pakabunan.

## Informasi lain
### Sabagai makanan

Pado babarapo negara, bilalang dikonsumsi sabagai sumber protein. Misalnyo pado negara Meksiko bagian selatan, *[[Chapulín|chapulines]]* disukoi karano kanduangan protein, mineral, jo vitaminnyo tinggi. Bilalang biasonyo dikumpuaan atau ditangkok katiko hari sanjo, jo caro dibantu jo lampu atau senter, sarato manggunoan jariang sapu. Salanjuiknyo bilalang dimasuakan ka aia salamo 24 jam, kamudian bisa dimakan mantah atau jo caro dirabuih talabiah dahulu, dikariangkan jo sinar matohari, digoreng, diagia bumbu sarupo bawang putiah, bawang merah, lado, diagia pulo parehan jeruk nipis. Bilalang dapek juo digunoan untuak sup atau sabagai bahan pangisi babagai masakan. Menu bilalang cukuik malimpah pado pasa-pasa makanan sarato kaki limo di Meksiko Tangah jo Selatan.

Pado pasa makanan Tiongkok, misalnyo Pasar malam Donghuamen, masakan bilalang disajian manggunoan tusuak sate.

Pado babarapo negara di Afrika, bilalang marupoan sabuah sumber pangan pantiang salain babarapo jinih insekta lainnyo. Bilalang manjadi sumber protein jo lamak untuak diet sahari-hari, tarutamo katiko tajadi krisis pangan. Biasonyo bilalang dimasak sup. Bilalang nan dikonsumsi di Uganda jo babarapo wilayah tatanggo disabuik *[[nsenene]]*, meskipun sabananyo marupoan jangkrik rumpuik.

Pado babarapo negara di Timur Tangah, bilalang diabuih jo garam, dikariangkan jo sinar matohari, kamudian dimakan sabagai makanan ringan.

Banyak insekta nan manjadi predator dek bilalang, misalnyo babagai jinih samuik sarupo pado genus Crematogaster.

### Budaya jo Agamo
Dalam Agamo Islam, Bilalang adolah salah ciek dari duo hewan nan apabilo alah talabiah dahulu mati masih dihalalkan untuak dimakan, basamo jo Ikan

## Rujuakan

## Bacaan lanjuikan
* 

## Pranala lua
*  Foto close up dari belalang
*  Tree of Life Web Project
Record of Youth

**Record of Youth** (Hangul: 청춘기록; Hanja: 青春紀錄; RR: *Cheongchungirok*;) adolah seri televisi Korea Salatan nan ditayangkan pado tahun 2020. Serial iko diperankan jo Park Bo-gum, Park So-dam, Byeon Woo-seok, jo Kwon Soo-hyun. Serial televisi Record of Youth iko alah ditayangan pado 7 September 2020 pukul 21:00 (WSK) dan selesai pado 27 Oktober 2020. Selain malalui saluran televisi, Record of Youth jugo dapek ditonton di Netflix.

## Sinopsis
Record of Youth marupokan serial televisi Korea yang mancaritoan tantang anak mudo nan barusaho untuak sukses. Sa Hye Jun, Won Hae Hyo marupoan sahabat sajak ketek. Kadua urang ko barusaho untuak manjadi artis nan sukses. Namun jalan iduik nan dilaluinyo babeda-beda.

Walaupun urang baduo ko sahabat sajak ketek, mereka babeda dalam status sosial. Hye Jun marupoan anak urang sadarhana sadangkan Hae Hyo marupoan anak urang kayo. Dirinyo bapacu pado wakatu untuk sukses karano urang tuo alah manyuruh untuak daftar wajib militer.

Hae hyo marupoan model nan salamo iko dibantu jo pitih amanyo. Inyo nio sukses bukan karano amanyo malainkan karano dirinyo surang. Inyo nio manjadi pamain utamo namun indak berhasil.

Ahn Jeong Ha marupoan penata rias sabuah salon nan manjadi langganan kaluargo Hae hyo. Karano hal itu mako Jeong Ha kanal jo Hae hyo dan Hye Jun. Jeong Ha jugo marasokan pahitnyo kehidupan karano nio manjadi urang nan sukses. 

Babagai ujian dan cobaan dialami jo katigo urang iko untuak manjadi urang nan labiah sukses. 

## Daftar Pamaran
**Pamaran Utamo**

* Park Bo-Gum, baparan sabagai Sa Hye Jun. Hye Jun marupoan model mudo nan nio sukses namun takandala jo latar balakang kaluargo. 
* Park So-dam, baparan sabagai Ahn Jeong Ha. Jeong Ha marupoan panata rias nan nio mampunyoi bisnis salonnyo surang namun takandala jo kawan karajonyo nan licik jo kaungan kaluargonyo. 
* Woo-Seok Byeon, baparan sabagai Hae Hyo. Talahia dari kaluargo kayo, Hae Hyo maraso bahwa sado nan inyo dapekan adolah karano suntikan pitih dari amanyo. 
* Kwon Soo-hyun baparan sabagai Kim Jin-woo. Jin-woo marupoan sahabat dari Hye Jun jo Hae Hyo. Jin-woo nio mampunyoi usaho fotografer surang. 
**Pamaran Pandukung**

* Shin Dong-mi sabagai Lee Min Jae
* Hie-ra Ha sabagai Han Ae Sook
* Jin-hie Han sabagai Sa Min Ki
* Yoo-Jung Jo sabagai Woo Hae Na
* Ae-ra Shin sabagai Kim Yi Young
* Chang-Hoon Lee sabagai Lee Tae Soo
* Jae-won Lee sabagai Sa Kyeong Jun
* Gun-Woo Kim sabagai Park Do Ha
* Min-sung Jung sabagai Kim Jang Man
* Seol In-ah sabagai Jung Ji Ah
* Jo Ji-sung sabagai Jin Ju
* Se-hyun sabagai Choi Soo Bin
* Seong-yeon sabagai Lee Kyung Mi
* Yoon-Kyoung Bae sabagai Kim Su Man
* Sang-won Sep sabagai Tae Kyeong
* Kim Min-Chul sabagai Chi Yeong
* So-min Yang sabagai direktur salon

## Peringkat
Pado tabel iko,  manunjukkan peringkat tarandah jo  manunjukkan peringkat tatinggi.

* 

## Referensi


## Pranala lua
*  
* ''Record of Youth''  di Studio Dragon
* ''Record of Youth''  di Pan Entertainment
* 
*
Sinovac Biotech

**Sinovac Biotech Ltd.** (, ) adolah sabuah parusahaan biofarmasi nan bafokus pado riset, pangambangan, pambuatan jo komersialisasi vaksin-vaksin nan mancegah panyakik menular manusia. Parusahaan tersebut batampek di Beijing, Tiongkok. Pado patangahan April 2020, Tiongkok manyepakati pangujian klinis taadok calon vaksin COVID-19 nan dikambangkan dek Sinovac. Sinovac mamiliki limo lokasi di saluruah China nan mamiliki fasilitas R&D jo pabrik. Pabrik tersebut adolah Changping Vaccine Production Site, Tangshan Yian Biological Engineering Co., Ltd., Sinovac Biotech Co.Ltd., jo di Sinovac Research & Development Co.,Ltd, sarato di Sinovac Vaccine Technology Co.,Ltd.

## Vaksin sinovac
Vaksin sinovac adolah salah satu vaksin nan diproduksi dek parusahaan biofarmasi, Sinovac Biotech Ltd. Vaksin COVID-19 buatan Sinovac Biotech dibuek jo caro platform atau metode virus nan alah dilamahkan (inactivated virus). Katiko virus dimatian lalu partikelnyo dipakai untuak mambangkikan imun tubuh sahinggo tubuh bisa baraja mangenali virus panyebab COVID-19, SARS-COV-2, tanpa musti menghadapi risiko infeksi serius. Vaksin iko diagiah dalam duo dosis atau paralu duo kali suntikan. 

## Pakambangan uji klinis
Uji klinis tahap I jo II vaksin COVID-19 Sinovac Biotech alah dilakukan pado bulan April hinggo Mei 2020. Hasilnyo alah dipublikasi di jurnal ilmiah The Lancet pado 17 November jo kasimpulan bisa dilanjuikan ka uji klinis tahap III. Vaksin COVID-19 Sinovac Biotech lalu manjalani uji klinis III di babarapo nagara, tamasuak Indonesia. Tim peneliti dari Universitas Padjadjaran nan dipimpin dek Profesor Kusnandi Rusmil ditunjuak untuak manjalankan uji klinis iko.

## Emergency use authorization (EUA)
Meski uji klinis vaksin COVID-19 buatan Sinovac Biotech alun salasai bana, vaksin dapek digunokan bilo mandapek izin darurat atau Emergency Use Authorization (EUA) dari Badan Pangawas Ubat jo Makanan (BPOM). Kapalo BPOM, Penny K Lukito, manjelehan EUA bisa diagiah jo caro mampatimbangan data-data nan alah tasadio takait kaamanan jo efektivitas vaksin. Sajauah iko masih ado data dari vaksin COVID-19 Sinovac Biopharm nan paralu dilangkoki sahinggo izin alun bisa diagiah.

## Rujuakan
Baruang madu

**Baruang madu** adolah baruang nan iduik di sajumlah nagara di Asia Tenggara. Hewan ko mamiliki rambuik nan bawarna itam di saluruah badannyo sarato tadapek saketek rambuik bawarna kuniang-kaamehan di bagian dado nyo.
Baruang kungkang

**Baruang kungkang** adolah baruang dari famili *[[Ursidae]] ,* nan hanyo ado di nagara India jo daerah sakitarnyo. Baruang ko mamiliki warna badan nan saroman jo baruang itam ameria jo baruang madu. Samo jo baruang lainnyo, hewan ko marupoan hewan pamakan dagiang jo tumbuh tumbuhan.
Panda

**Panda** adolah hewan sajinih baruang, mamiliki ciri rambuik nan bawarna itam jo putiah. Panda marupoan hewan asli dari nagara cino.
Layang-layang

**Layang-layang**, **layangan**, atau **wau** (nan disabuik di sabagian wilayah Samananjuang Malaya) marupoan lembaran bahan tipih bakarangko nan ditabangkan ka udaro dan tahubuang jo tali atau banang ka daratan atau pangandali. Layang-layang mamanfaatkan kakuatan hambuihan angin sabagai alaik pangangkeknyo. Dikana lueh di saluruah dunia sabagai alaik pamainan. Layang-layang dikatahui punyo juo fungsi ritual, alaik bantu mamancing atau manjarek, manjadi alaik bantu panalitian ilmiah, sarato media energi alternatif.

## Fungsi
Tadapek babagai tipe layang-layang untuak pamainan (di Sunda disabuik juo jo istilah *maen langlayangan*). Nan paliang umum adolah layang-layang hieh (dalam bahaso Betawi disabuik **koang**) jo layang-layang aduan (lago). Tadapek pulo layang-layang nan diagia *sandaringan* nan dapek mangaluaaan bunyi atau suaro katiko dihambuih angin. Layang-layang lago biasonyo dimainkan dek anak-anak pado maso pancaroba karano kueknyo angin nan bahambuih pado maso itu.

Di babarapo daerah Nusantara, layang-layang dimainkan sabagai bagian dari ritual tatantu, biasonyo takaik jo proses budidaya patanian. Layang-layang paliang sederhana tabuek dari halaian daun nan diagia karangko dari bambu, kamudian diikek dengan serat rotan. Layang-layang samacam iko masih dapek dijumpai di Sulawesi. Diduga babarapo bantuak layang-layang tradisional asa Bali bakambang dari layang-layang daun karano bantuak ovalnyo nan manyarupoi daun.

## Sijarah
Catatan partamo nan manyabuikan pamainan layang-layang adolah dokumen dari Cino sakitar 2500 Sabalum Masehi. Sadangkan panggambaran layang-layang tatuo adolah dari lukisan guo pariode mesolitik di pulau Muna, Sulawesi Tenggara, nan alah ado sajak 9500-9000 tahun SM. Lukisan tasabuik manggambarkan layang-layang nan disabuik *kaghati*, nan masih digunoan dek urang-urang Muna modern. Layang-layang tabuek dari daun *kolope* (umbi hutan) untuak layar induak, kulik batuang sabagai bingkai, jo serat naneh hutan nan dililiekan sabagai tali, meskipun layang-layang modern manggunoan senar sabagai tali. Diduga tajadi pakambangan nan saliang bebas antaro tradisi di Cino jo di Nusantara karano di Nusantara banyak ditemuan bantuak-bantuak primitif layang-layang nan tabuek dari daun-daunan. Di kawasan Nusantara sendiri catatan partamo manganai layang-layang adolah dari *Sijarah Melayu ([[Sulalatus Salatin]])* (abaik ka-17) nan mancaritoan suatu festival layang-layang nan diikuti dek saurang panguaso karajaan.

Dari Cino, pamainan layang-layang manyebar ka Barat hinggo kamudian populer di Eropa.

Layang-layang terkenal katiko dipakai dek Benjamin Franklin katiko inyo tangah mampalajari petir.

## Rujuakan
Start-Up (serial televisi)

***Start-Up*** (Hangul: 스타트업; RR: *Seutateueob*) adolah serial televisi Korea Salatan tahun 2020. Serial iko diperankan jo Bae Suzy, Nam Joo-hyuk, Kim Seon-ho, dan Kang Han-na. Serial drama Start-up tayang di tvN pada 17 Oktober 2020 dan berakhir pada 6 Desember 2020. Serial dengan genre drama romantis ini tayang setiap hari Sabtu dan Minggu pukul 21:00 (KST). Serial ini juga dapat ditonton secara *streaming* di Netflix. 
## Sinopsis
Serial televisi Korea Salatan iko marupokan serial dengan genre drama romantis. Serial iko mancaritoan tantang anak mudo nan nio manjadi sukses dengan caro berbisnis. Urang tasabuik adolah Seo Dal-mi nan diparankan oleh Bae Suzy, Nam Do San nan diparankan oleh Nam Joo-Hyuk, Han Ji Pyung diparankan oleh Kim Sun-Ho, Won In Jae nan diparankan oleh Kang Han-na.

Seo Dal-mi nan iduik dengan sagalo keterbatasan mampunyoi mimpi gadang untuak manjadi Steve Jobs Korea. Walaupun inyo indak mampunyoi latar balakang nan tinggi, namun Dal-mi mampunyoi tekad dan sumangaik untuk mancapai sagalo keinginannyo. Indak itu sajo, Dal-mi pun dapek mamancarkan energi positif untuak urang-urang nan ado di dakeknyo dan inyo pun mampunyoi banyak pengalaman karajo paruh wakatu.

Serial iko jugo mancaritoan tantang Nam Do-san nan mampunyoi sabuah usaho dengan namo Samsan Tech. Parusahan iko barado di ujung tanduk karano indak mampunyoi investor nan mumpuni. Investor yang ado hanyolah urang tuo dari Nam Do San. Alah banyak investor nan manghubungi urang ko namun indak ado satupun nan berhasil didapekan. 

Selain Nam Do San, jugo ado Won In Jae nan marupokan uni dari Dal-mi. Mereka baduo tapisah karano urang tuo mereka pisah dan In Jae ikut jo amanyo. Inyo alah mampunyoi usaho, namun usahonyo indak dihargai karano barasal dari kaluargo konglomerat. Satalah dikhianati jo apa dan udanyo, akhianyo In Jae batekad untuak mandirikan usahonyo surang. 

Katigo urang ko nan nio mampunyoi usaho surang masuak ka Sandbox nan marupokan parusahaan yang mambantu parusahaan rintisan untuak berdiri. Mereka batamu dan dibanto jo Han Ji Pyeong nan marupokan manajer investasi senior nan ado di Sanddbox. 

Sajak masuak ka Sanbox ikolah kisah mereka baampek dimulai untuak mandirikan usaho dan mambuktikan bahwa dirinyo mampu untuak maraih kesuksesan. 

## Daftar Pamaran

## Paringkat
Pado tabel iko,  manunjukan paringkat tarandah dan  manunjukan paringkat tatinggi.

* 

## Rujuakan


## Pranala Lua
*  
*  di HiSTORY D&C
Asam sewah

**Asam sewah** (disabuik juo **asam panjang**, **asam tunjuak**, **asam galimbiang** atau **asam balimbiang**; namo ilmiah: ***Averrhoa bilimbi***) marupokan tumbuahan babuah masam dari genus Averrhoa famili Oxalidaceae. Tumbuahan ko barasa dari Indonesia jo Malaysia, nan kudian alah ditanam di Filipina, Myanmar, India, Zanzibar, bahkan Australia. Tumbuahan ko dapek tasuo di laman-laman rumah panduduak dek acok dimanfaatkan untuak masakan sarato ubek.

## Pamanfaatan

### Masakan
Asam sewah acok dimanfaatkan buahnyo untuak masakan Nusantara. Hal iko dek raso buah nan masam kacuik, sainggo payah dimakan lansuang. Asam sewah ditambahkan ka masakan untuak panguek raso masam, cando pado sayur asem, pangek, jo gulai ikan. Pado bahan masakan nan amih jo anyia cando ikan, asam sewah dapek dialuihan kudian batabuakan untuak mailangan baunnyo. 

## Rujuakan
Surat Tanda Nomor Kendaraan

**Surek Tando Nomor Kandraan** atau **Surat Tanda Nomor Kendaraan**, disingkek **STNK**, adolah tando bukti pandaftaran jo pangesahan suatu kandraan bamotor badasarkan identitas jo kapamilikannyo nan alah didaftar. Di Indonesia, STNK ditabikan dek SAMSAT, yakni tampek palayanan panabikan/pangesahan STNK dek 3 instansi: Polri, Dinas Pendapatan Provinsi, jo PT Jasa Raharja. STNK ko marupokan titik tolak kapamilikan nan sah ateh sabuah kandraan bamotor.

STNK baisi identitas kapamilikan nomor polisi, (namo pamilik, alamaik pamilik) jo identitas kandraan bamotor (merk/tipe, jenis/model, taun pambuekan, taun parakikan, isi silinder, warna, nomor rangko/NIK, nomor masin, nomor BPKB, warna TNKB, bahan baka, kode lokasi, dsb). Nomor polisi jo maso balaku nan tatera dalam STNK kamudian dicetak di plat nomor untuak dipasang pado kandraan bamotor nan basagkuikan. Maso balaku STNK adolah 5 taun. dan satiok papanjangan STNK, kandraan diharuskan untuak cek fisik, yakninyo pangecekan nomor rangka jo nomor masin kandraan nan dikaluakan dek Satuan Lalu Lintas Polri.

Apobilo sabuah kandraan bamotor baganti namo pamiliknyo pado STNK, mako dek tu dikanaian **BBN-KB** (Bea Balik Namo Kandraan Bamotor).

## STNK Kaliliang Polda Metro Jaya
Polda Metro Jaya jugo mangadokan palayanan STNK kaliliang yaituno palayanan papanjanggan STNK di lokasi-lokasi nan baubah-ubah karano manggunokan oto STNK kaliliang.
Sempidan kalimantan

**Sempidan kalimantan** (*Lophura bulweri*) atau dikana juo jo namo **Beleang Bulwor** adolah buruang dari Asia Tenggara dalam kaluarga *[[Phasianidae]]*, hewan ko marupoan endemik hutan rimbo dari pulau Kalimantan. Kini ko tadaftar sabagai Rentan dek IUCN.

## Karakteristik
Burung iko mamiliki ciri-ciri dimorfisme seksual. Jantannyo mamiliki total panjang sakitar 80 sentimeter (31&nbsp;in), jo babulu itam sarato mamiliki dado bawarna sirah marun, kaki sirah, ikua panjang putiah murni, bulu malangkuang, jo kulik wajah bawarna biru tarang jo duo pial nan manyuruikan sisi-sisi kapalonyo. Batino mamiliki total panjang sakitar 55 sentimeter (22&nbsp;in), jo kasaluruahannyo bawarna coklat kusam jo kaki bawrna sirah jo  kulik muko bawarna biru.

## Distribusi dan habitat
Sempidan Kalimantan adolah hewan endemik Pulau Kalimantan. Samantaro spesies iko sacaro lokal biaso ditamui di kawasan nan talindung (misalnya Taman Nasional Kayan Mentarang, Kalimantan Timur), mereka jarang ditamukan di tampek lain. Burung iko mandiami bukik jo wilayah bawah hutan pagunuangan tropis, candaruang mamiliah hutan hujan dataran tinggi nan jarang mangunjuangi dataran randah di bawah katinggian 300 meter (980 kaki). Makanannyo tautamo tadiri dari buah-buahan, cacing, jo saranggo.

## Status
Buruang ko tadaftar sabagai Rentan dalam daftar IUCN karano populasi manurun drastis. Alasan utamo panurunan iko adolah kahilangan habitat fragmentasi akibaik kabakaran jo panabangan hutan komersial. Paburuan lokal dianggap juo bisa marusak populasi buruang iko. Salanjuiknyo, program panangkaran nan batujuan untuak malestarian spesies iko indak banyak nan bahasil.

## Panangkaran
Spesies iko sangaik jarang ado di kabun binatang. Satu-satunyo kabun binatang di lua nagari nan mamilikinyo adolah San Diego Zoo nan manyimpan sapasang buruang ko. Walsrode Bird Park di Jerman maambiaknyo baru-baru iko pado tahun 2003, jo kabun binatang Antwerp Zoo, Belgia, alah mantaranakan burung iko. Antwerp Zoo alah berhasil jo banyak buruang dari genus *[[Lophura]]*.

## Referensi
Latvia

**Latvia** marupoan nagara di Eropa utara. Latvia marupokan salah satu dari tigo Nagara Baltik nan dakek jo Lauik Baltik. Nagara ko babatehan jo Lauik Baltik di barat, Estonia di sabalah utara, Belarus di tenggara, Lituania di selatan, jo Rusia di timur.

## Demografi
Bangso Latvia — 63%, Rusia — 25%.

Koto-koto gadang di Latvia antaro lain Riga, Daugavpils, Liepaja, Jelgava, Jurmala, Ventspils, Rezekne, Ogre, Valmiera.

## Galeri


Vistas desde la iglesia de San Pedro, Riga, Letonia, 2012-08-07, DD 12.JPG|Riga
Daugavpils Rīgas iela naktī.jpg|Daugavpils
Kolkas rags.jpg|Kolka
Kuldyga. ventos krioklys, 2006-09-22.jpg|Venta
Baltā kāpa 2013.g. 27. janvāris - panoramio (1).jpg|Saulkrasti


## Rujuakan
Adenosin

**Adenosine** marupoan sanyawa organik nan banyak di alam dalam bantuak turunan nan babantuak macam-macam.  Molekul nyo tadiri dari adenin nan tarikek pado ribosa malalui ikatan β-N9-glikosidik. 

Adenosine bisa digunoan pulo sabagai ubek. Adenosine ko bisa maubekan *supraventricular tachycardia*, gangguan irama jantuang.

## Interaksi ubek

* Dipiridamol mampotensiasi aksi adenosin, mambutuahkan panggunoan dosis nan labiah randah.

* Methylxanthines (misalnyo kafein nan ditamuan dalam kopi, teofilin nan ditamuan dalam teh, atau teobromin nan disobokan dalam coklat) mampunyoi struktur purin nan mangikek babarapo reseptor nan samo jo adenosin. 
* Methylxanthines batindak sabagai antagonis kompetitif adenosin jo dapek manumpukkan efek formakologisnyo. Urang nan mamakan methylxanthines  dalam jumlah nan banyak, mungkin paralu maningkekan dosis adenosine.

## Kontraindikasi
Kontraindikasi umum untuak adenosin adolah asma. Asma sacaro tradisional dianggap sabagai kontraindikasi absolut. Iko nan sadang dipadebatkan jo kini nan dianggap sabagai kontraindikasi relatif. Namun, antagonis adenosin selekttif sadang disalidiki untuak digunokan dalam pangobatan asma. 

## Efek farmakologis
Adenosin adolah purin endogen nan mamodulasi banyak proses fisiologis. Pansinyalan seluler oleh adenosin tajadi malalui ampek subtipe reseptor adenosin nan dikatahui (A1, A2A, A2B, jo A3).

Konsentrasi adenosin ekstraseluler dari sel normal kira-kira 300 nM. Namun, dalam mananggapi karusakan sel (misalnyo dalam jaringan inflamasi atau iskemik), konsentrasi iko capek maningkek (600-1.200 nM). Jadi dalam kaitannyo jo stress atau cidero, fungsi adenosin nan tarutamo adolah sabagai palinduang sitop nan mancagah karusakan jaringan salamo kajadian hipoksia, iskemia, jo aktivitas kajang. Aktivasi reseptor A2A manghasiakan konstelasi respom nan sacaro umum dapek diklasifikasikan sabagai anti inflamasi. 

Produksi enzimatik adenosin dapek manjadi anti-inflamasi atau imunosupresif.

## Rujuakan
Belarus

**Belarus** adolah nagara di Eropa timur. Nagara ko babatehan jo Polandia di barat, Lithuania di utara barat; Latvia di utara; Rusia di timur; Ukraina di selatan.

## Demografi
Bangso Belarus — 85%, Rusia — 7,5%.

Koto-koto gadang di Belarus antaro lain Minsk, Homyel, Mahilyow, Vitsyebsk, Hrodna, Brest, Babruysk, Baranavichy.

## Galeri

Остров на озере.jpg|Zaslavskaye, Belarus Tengah
Витебск. Успенский собор..JPG|Vitsyebsk, Belarus Utara
Lošyca river and Brylevičy district (Minsk, Belarus) 1.jpg|Minsk
Стары і новы замак зімою.JPG|Hrodna, Belarus Barat


## Catatan

## Rujuakan
Urang Indonesia

**Urang Indonesia** adolah panduduak Indonesia, indak mamandang lata balakang ras, etnis, baitu pulo agamo. Indonesia marupokan negara kepulauan multikultural jo baragam etnis nan mampunyoi babagai bahaso, budayo, jo kapacayoan. Jumlah populasi di Indonesia manuruik sensus nasional taun 2010 adolah 237,64 jiwa, dan dipakiroan akan mancapai 255,4 juta jiwa pado taun 2015. 51% populasi tingga di pulau Jawa, pulau tapadek di dunia. Sakitaran 95% urang Indonesia adolah Pribumi (yang didominasi Suku Jawa) sedangkan 5% sisonyo adolah urang Indonesia katurunan negara asing, sarupo Katurunan Arab, Katurunan Cino, Katurunan India jo lainnyo.

## Populasi

### Kelompok etnis
Ado labiah dari 300 kalompok etnis di Indonesia. 95% dari etnis tuh adolah panduduak asli Indonesia (Pribumi), samantaro sisonyo tabantuak dari pandatang.

Kalompok etnis tagadang di Indonesia adolah suku Jawa nan mano mambantuak hampia 51% dari total populai Indonesia. Suku Jawa terkonsentrasi di Pulau Jawa di saluruah Nusantara malalui program transmigrasi. Suku Sunda, Melayu, jo Madura marupokan kalompok tagadang barikuiknyo di Indonesia. Banyak kalompok etnis, khususnyo di Kalimantan jo Papua, nan mano hanyo mamiliki ratusan anggota sajo. Sabagian gadang bahaso lokal (bahaso daerah) baasa dari rumpun bahaso Austronesia,  namun dek baitu jumlahnyo alah signifikan, khususnyo Kapulauan Maluku jo Papua Barat tamasuak dalam bahaso Papua. Panduduak Cino mambantuak saketeknyo kurang dari 1% dari total panduduak Indonesia manuruik sensus taun 2000. Babarapo urang Indonesia katurunan Cino mangecek mangunoan babagai dialek Cino, tautamo Hokkien, Hakka jo Mandarin. Etnis katurunan lainnyo, yakni etnis Arab jo India. Urang Indonesia katurunan Arab mangecek manggunoan dialek Arab. Sadangkan urang Indonesia katurunan India tantu mangunoan dialek inyo surang-surang, tautamo Tamil jo Punjab.

Klasifikasi kalompok etnis di Indonesia indaklah kaku namun dalam babarapo kasus indak jaleh karano perihal migrasi, pangaruah budayo, jo bahaso; misalnyo babarapo urang mangangap suku Banten jo Cirebon sabagai anggota suku Jawa atau sarumpun dengannyo, namun babarapo urang nan lain bapandapek bahwasanyo inyo adolah kalompok etnis nan sabana-bana babeda dikaranokan dialek nan babeda antaro dialek Banten jo Cirebon jo dialek Jawa. Kasus iko samo jo kasus suku Baduy nan mamiliki kasamoan jo suku Sunda. Salah ciek etnis hibrida (campuran) adolah suku Betawi, indak hanyo barasa dari pakawinan antar-pribumi, tatapi juo jo pandatang asing sarupo suku Arab, Cino, jo India sajak masa Balando kolonial.

## Rujuakan
November 2020

* Maia Sandu *(poto)* **[[pamiliahan umum Presiden Moldova 2020|tapiliah]]** sabagai Presiden Moldova padusi partamo, mangalahan petahana Igor Dodon.
* Joan Mir mamanangi **[[Grand Prix Sepeda Motor musim 2020|Grand Prix Sapeda Motor]]**.
* Lewis Hamilton mamanangi **[[Formula Ciek musim 2020|Formula Ciek]]**, manokala Mercedes-Benz mamanangi kajuaraan konstruktor.
* Perbara jo limo mitra regional manandatangani **[[Kamitraan Ekonomi Komprehensif Regional]]** nan manjadi blok dagang tagadang di dunia badasaran parsen PDB global.
:  - 

:  
 - 
 -  -
Austria

**Austria** marupoan nagara di Eropa barat. Nagara ko babatehan jo Swiss jo Liechtenstein di barat; Jerman di utara barat; Ceko di utara; Slovakia di timur; Hongaria di selatan timur; Slovenia jo Italia di selatan.

## Demografi
Bangso Austria — 81%.

Koto-koto gadang di Austria antaro lain Wina, Graz, Linz, Salzburg, Innsbruck, Klagenfurt, Villach, Wels.

## Galeri

Nationalpark Hohe Tauern - Gletscherweg Innergschlöß - 25 - Salzbodensee.jpg|Hohe Tauern, Austria selatan 
Vorderhopfreben Üntschenspitze 1.jpg|Schoppernau, Austria barat
1 hallstatt austria.jpg|Hallstatt, Austria tengah
Burgtheater 5.jpg|Wina


## Catatan

## Rujuakan
Pandemi COVID-19 di Togo

**Pandemi COVID-19 di Togo** partamo kali  dikonfirmasi pado bulan Maret 2020. Pandemi koronavirus adolah pandemi nan  disababkan dek koronavirus (COVID-19) nan manyarang sistem parnafasan. Organisasi Kasihatan Dunia (WHO) mangumumkan pandemi koronavirus sabagai pandemi dunia pado tangga 11 Maret 2020.

## Lata balakang
Pado 12 Januari 2020, Organisasi Kasihatan Dunia (WHO) mangkonfirmasi bahsonyo koronavirus baru adolah panyabab panyakik parnapasan di sakalompok urang di Kota Wuhan, Provinsi Hubei, Republik Rakyat Tiongkok, nan dilaporkan ka WHO pado 31 Desember 2019.

Tingkek fatalitas kasus untuak COVID-19 jauah labiah rendah daripado SARS taun 2003, tapi panularannyo sacaro signifikan labiah gadang sarato banyak urang nan maningga nan signifikan.

## Rujuakan
SpongeBob SquarePants

**SpongeBob SquarePants** adolah sabuah serial animasi yang paling terpopuler di Nickelodeon. Pado awalnyo serial kartun animasi iko ditayangkan pado tahun 1999 di Amerika Serikat dan diciptakan oleh Stephen Hillenburg, saorang animator jo ahli biologi lauik, jo diterbitkan oleh parusahoannyo
Padang TV

**Padang TV** adolah sabuah stasiun televisi lokal di Sumatra Barat. Stasiun televisi iko resmi mengudara sejak 1 Maret 2007 di Kota Padang yang dirasmikan oleh Gubernur Sumatra Barat saat itu, Gamawan Fauzi, basamoan dengan meluncurnyo situs padang-today.com. Stasiun televisi iko marupokan anggota jaringan Jawa Pos TV.
Los Lambuang

**Los Lambuang** atau tanamo juo jo **Pasa Lambuang** adolah bagian dari Pasa Lereang, Bukittinggi, nan dipagunokan untuak pusek kuliner nasi kapau. Salain nasi kapau, tasuo pulo katupek pitalah nan dipadagangkan di siko.

Los Lambuang ko mampunyoi kaunikan dibandiang tampek jajanan atau makanan di pasa lainnyo.Satiok panjua di los ko mampunyoi caro nan babeda-beda dalam bajualan, walau samo-samo nasi kapau. Pabedaan tasabuik tampak dari caro panyajian sarato jinih samba nan dijua. Panamoan lapak tiok lapau nasi di los ko umumnyo di awali jo kato *Uni/Ni*, cando *Uni Pit*, *Ni Lis*, jo *Ni Newan*. Kudian ado pulo aturan nan indak tatulih di antaro panjua-panjua nasi di siko dalam palabelan *Kapau* pado panamoan lapau. Hanyo panjua dari Kanagarian Kapau sajo nan dibuliahan mamakai label iko. Paronoan lapaunyo juo khas jo rono biru nan marupokan rono kabanggaan urang Bukittinggi.
## Sijarah
Los Lambuang mulo badiri sajak taun 1980 jo dagangan utamo nasi kapau jo katupek nan manjadi incaran wisatawan. Kapau ko surang adolah namo sabuah nagari di Kabupaten Agam nan manjadi kampuang asa padagang makanan di Los Lambuang dan alah manjua makanan sacaro turun tamurun. Menu masakan nan disadiokan di Los Lambuang umumnyo ampia samo. Mode gulai tambunsu, gulai tunjang, gulai itiak, dendeng balado, itiak lado ijau, gulai cancang, pangek ikan, ayam goreng, ayam panggang, ayam goreng lado ijo, inggo goreng baluik. Ado pulo gulai khas Kapau nan barisi irisan rabuang, cubadak, kacang panjang, jo lobak. Gulai ko manjadi ciri khas pambeda antaro nasi kapau jo nasi padang pado umumnyo. Salain itu, ado pulo panambahan bumbu randang jo samba goreng sabagai panguek raso.

Los nan dibangun tasabuik dinamokan juo *Loih Galuang* (*Los malangkuang*) dek bantuak atoknyo nan satangah malingka. Dalam pakambangannyo di tahun 1896, dibangun pulo los di bagian timur untuak padagang kain jo toko kalontong. Tahun 1900, untuak panjua dagiang jo ikan segar dibangun ciek los (kini los lambuang, tampat jua nasi kapau). Los ko dibangun di sisi bukik sabalah timur, supayo limbah aia dapek dialia ka banda di bawah bukik. Lokasi los nan talatak di kamiriangan. Warga Bukittinggi manyabuiknyo sabagai pasa leleng (*miriang*).

## Caliak juo

*Masakan Minangkabau
*Nasi Padang
* Nasi Kapau
* Restoran Padang

## Rujuakan
Angkola Muara Tais, Tapanuli Selatan

**Angkola Muara Tais** adolah marupoan sabuah kecamatan nan ado di , provinsi Sumatera Utara, Indonesia.

## Tokoh
Barikuik tokoh nan barasa dari Kecamatan Angkola Muara Tais:

1. Rajai Sori Kuria Muaratais Oppui Sian Bagas Godang, Haji Patuan Kumala Suangkupon Dalimunthe

2. Oppui Raja Panusunan Bulung Sian Bagas Godang Muaratais, Sutan Raja Mulya Suaduon Dalimunthe

3. Camat Pertama, A.M Fadhil Harahap,S.Ip,M.H

4. Ketua NNB Hakuriaan Muaratais, Indra Syahbi Marpaung,S.E
Denny Caknan

**Deni Setiawan** () atau labiah dikatahui sabagai **Denny Caknan** marupokan saurang panyanyi, palakon, jo panulih lagu pop Jawa jo koplo nan barasa dari Ngawi.

## Single
* *Tlah Berbeda*
* *Kampung Halaman*
* *Tepian Nyaman*
* *Kartonyono Medot Janji*
* *Sugeng Dalu*
* *Sampek Tuwek*
* *Tanpo Tresnamu*
* *Titipane Gusti*
* *Kuatno Aku (feat. Ilux)*
* *Lekaslah Membaik*
* *Kangen Mulih*
* *Los Dol*
* *Ngawi Nagih Janji (feat. Ndarboy Genk)*
* *Ndas Gerih*
* *Satru (feat. [[:id:|Happy Asmara]])*
* *Gak Pernah Cukup*

## Rujuakan

## Pautan lua
*
Kabupaten Kapulauan Talaud

**Kabupaten Kapulauan Talaud** adolah salah sastu kabupaten di Provinsi Sulawesi Utara, Indonesia nan barikbu kora Melonguane. Kabupaten ko mulonyo dimekarkan dari Kabupaten Kapulauan Sangihe jo Talaud pado taun 2002. Kabupaten ko talatak di sabalah utara Pulau Sulawesi dan manjadi kawasan paliang utara di Indonesia nan babatehan jo Davao del Sur, Filipina di sabalah utara. Jumlah panduduaknyo adolah 109.150 urang di akia taun 20019.

Kabupaten Kapulauan Talaud marupokan daerah baharo jo laweh lauiknyo mancapai 37.800 km² (95,24%) jo laweh dareknyo 1.251,02 km². Ado tigo pulau utamo di Kabupaten Kapulauan Talaud, yaitu Pulau karakelang, Pulau Salibabu, jo Pulau Kabaruan. Sarato pulau-pulau ketek lainnyo nan tamasuak dalam kriteria daerah 3T (*tertinggal, terluar, terdepan*) baiak bapauni ataupun indak bapauni. Pulau-pulau ketek tasabuik antaro lain, Pulau Miangas, Kakorotan, Marampit Karatung, Mangupun, Malo, Intata, Garat, Saraa, Nusa Topor, jo Karang Napombalu.

## Rujuakan
Kota Manado

**Kota Manado** atau **Menado** adolah ibu kota dari provinsi Sulawesi Utara. Kota Manado mampunyoi 11 kecamatan sarato 87 kelurahan jo desa. Manado talatak di Taluak Manado, sarato dikaliliangi dek daerah pagunuangan. Kota ko mampunyoi 408.354 panduduak pado Sensus 2010, manjadikannyo kota paliang gadang kaduo di Sulawesi salapehh Makassar. Jumlah panduduak di Manado dipakirokan (pado Januari 2014) adolah 430.790 urang  dan batambah manjadi 433.635 urang pado taun 2019.

## Sijarah

Asa mulo Kota Manado manuruik lagenda dulu barasa dari Wanua Wenang, sabutan panduduak usali Minahasa. Wanua Wenang alah ado sakitar abaik ka-17 dan ditagakan dek Ruru Ares nan bagalar Dotulolong Lasut nan maso itu manjabaik sabagai Kapalo Walak Ares, dikenal sabagai tokoh pendiri Wanua Wenang nan manetap basamo katurunannyo.

Hari jadi Kota Manado nan ditetapkan pado tangga 14 Juli 1623, marupoan momentum nan marujuak ka tigo paristiwa basijarah sakaligus yaitu tangga 14 nan diambik dari paristiwa heroik yaitu peristiwa Merah Putih 14 Februari 1946, katiko putra daerah iko bangkik jo manentang panjajahan Balando untuak mampartahanan kamerdekaan Indonesia, kudian bulan Juli nan diambiak dari unsur yuridis yaitu bulan Juli 1919, yaitu munculnyo *Besluit* Gubernur Jenderal tantang panetapan *Gewest* Manado sabagai *Staatgemeente* dikaluaan, dan tahun 1623 nan diambik dari unsur historis yaitu tahun katiko Kota Manado dikenal jo digunoan dalam surek-surek resmi. Bardasarkan katigo peristiwa penting tersebut, tangga tersebut taruig dirayoan dek masyarakaik jo pamarentah Kota Manado sabagai hari jadi Kota Manado.

## Geografi
Kota Manado talatak di ujuang jazirah utara pulau Sulawesi, pado posisi geografis 124°40' - 124°50' BT jo 1°30' - 1°40' LU. Iklim di kota iko adolah iklim tropis dengan suhu rato-rato 24° - 27&nbsp;°C. Curah hujan rato-rato 3.187&nbsp;mm/tahun dengan iklim paliang kariang di sakitar bulan Agustus dan paliang basoh pado bulan Januari. Intensitas panyinaran matohari rato-rato 53% dan kalambaban nisbi ±84 %.

Lueh wilayah daratan adolah 15.726 hektare. Manado juo marupoan kota pantai nan mamiliki garih pantai sapanjang 18,7 kilometer. Kota iko juo dikuliliangi dek parbukitan jo barisan pagunuangan. Wilayah daratannyo didominasi dek kawasan babukik dengan sabagian dataran randah di daerah pantai. Interval katinggian dataran antaro 0-40% dengan puncak paliang tinggi di Gunuang Tumpa.

Wilayah parairan Kota Manado maliputi pulau Bunaken, pulau Siladen jo pulau Manado Tua. Pulau Bunaken jo Siladen mamiliki topografi nan bagalombang dengan puncak satinggi 200 meter, sadangkan pulau Manado Tua adolah pulau gunuang dengan katinggian ± 750 meter.

## Pamarentahan
### Daftar Wali Kota

### Dewan Perwakilan
Barikuik iko adolah komposisi anggota DPRD Kota Manado dalam duo periode balakangan.


## Rujuakan
Musajik Bawan Tuo

**Musajik Bawan Tuo/sekarang Masjid Babussalam** adolah ciek dari banyak  masjid tuo nan ado di Indonesia. Musajik ko talatak di  Nagari Bawan, Kecamatan Ampek Nagari, Kabupaten Agam, Sumatra Barat. Musajik ko partamo kali didirian pado taun 1800 marupoan paninggalan Rajo Kaciak di wilayah Karajaan Lambah Bawan, wilayah tarakia di Minangkabau nan dikuasoi dek Kompeni.

Musajik ko baukuran 40 meter x  40 meter di ateh tanah wakaf salueh sahektar.

## Sijarah
Manuruik  Abdul Baqir Zein dalam bukunyo nan bajudua "Masjid-masjid Bersejarah di Indonesia", pambangunan musajik ko diprakarsai dek Rajo Kaciak pado taun 1800. Pado awalnyo tanah di situ adolah kawanan tanah nan balumpua, kamudian dek ditakuikan samakin lamo samakin ka tabanam, dibangun baliak musajik tu di daerah nan indak jauah dari tampek samulo pado taun 1942.

## Rujuakan

; Catatan kaki

; Daftar pustaka

* 
*
Ribu

**Ribu** adolah sabuah gunuang atau gunuang api di Indonesia jo katinggian topografi 1000 m (3300 ft) atau labiah. Kini ado total 192 puncak di saluruah Indonesia. Babarapo gunuang nan tanamo, cando Gunuang Rinjani, Gunuang Semeru, jo Gunuang Kurinci, samantaro masih banyak nan lainnyo nan alun banamo resmi. Babarapo gunuang tanamo di Indonesia, cando Gunuang Bromo jo Tangkuban Perahu, bukan bagian gunuang Ribu dek inyo taubuang ka puncak nan labiah tinggi dan indak cukuik mancapai topografi manonjol. Namun, ado kategori tambahan untuak puncak-puncak "khusus" nan tadiri dari puncak-puncak nan dianggap pantiang .

Istilah "ribu" barasa dari bahaso-bahaso di Indonesia jo Malaysia nan mancaminkan katinggian puncak nan musti mancapai saribu meter manonjol. Ado tigo kategori Ribu, sasuai jo katinggian mutlak puncak. "Sangaik Tinggi" untuak kategori puncak nan labiah dati 3000 meter, "Tinggi Sadang" untuak puncak antaro 2000 inggo 3000 meter, sarato "Kurang Tinggi" untuak puncak jo katinggian antaro 1000 inggo 2000 meter. Kini alah ado 192 puncak Ribu nan taidentifikasi jo 39 puncak khusus.

Daftar puncak Ribu disusun dek Andy Dean jo Daniel Patrick Quinn. Inggo November 2009, indak saurang pun nan alah manyalasaikan daftarnyo. 

## Caliak juo

* Daftar gunuang di Indonesia
* Daftar gunuang api di Indonesia

## Rujuakan

## Pautan lua

* Gunung Bagging - Daftar Ribu
* Jakarta Post newspaper article